കോവിഡ് മരണവുമായി ബന്ധപ്പെട്ട മാര്ഗനിര്ദേശം 23നു മുന്പ് സമര്പ്പിക്കണം: കേന്ദ്ര സര്ക്കാരിനോട് സുപ്രീംകോടതി ന്യൂഡല്ഹി: സെപ്റ്റംബര് 23നുള്ളില് കോവിഡ് ബാധിച്ചു മരിച്ചവരുടെ ബന്ധുക്കള്ക്ക് നഷ്ടപരിഹാരം നല്കുന്നതിനുള്ള മാര്ഗനിര്ദേശങ്ങള് സമര്പ്പിക്കണമെന്ന് കേന്ദ്രസര്ക്കാരിനോട് സുപ്രീംകോടതി ആവശ്യപ്പെട്ടു. കോവിഡ് ബാധിച്ച ഒരാള് ജീവനൊടുക്കിയാല് നഷ്ടപരിഹാരം നല്കില്ലെന്നു പറയുന്ന കേന്ദ്ര സര്ക്കാരിന്റെ നയം അംഗീകരിക്കാനാകില്ലെന്നും , തീരുമാനം പുനഃപരിശോധിക്കണമെന്നാണ് ജസ്റ്റീസുമാരായ എം.ആര്. ഷാ, എ.എസ്.ബൊപ്പണ്ണ എന്നിവര് ഉള്പ്പെട്ട ബെഞ്ച് വ്യക്തമാക്കി. കഴിഞ്ഞ ദിവസമാണ് കോവിഡ് മരണ സര്ട്ടിഫിക്കറ്റിനുള്ള മാര്ഗനിര്ദേശങ്ങള്സര്ക്കാര് സുപ്രീംകോടതിയില് നല്കിയത്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,